ข้อบัญญัติองค์การบริหารส่วนตำบลกุดยาลวนข้อบัญญัติองค์การบริหารส่วนตำบลกุดยาลวนเรื่อง การกำจัดสิ่งปฏิกูลพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลกุดยาลวนว่าด้วยการกำจัดสิ่งปฏิกูลในเขตองค์การบริหารส่วนตำบลกุดยาลวนอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลกุดยาลวนโดยความเห็นชอบของสภาองค์การบริหารส่วนตำบลกุดยาลวนและนายอำเภอตระการพืชผลจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลกุดยาลวนเรื่อง การกำจัด สิ่งปฏิกูล พ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลกุดยาลวนตั้งแต่วันที่ได้ประกาศไว้โดยเปิดเผย ณ ที่ทำการองค์การบริหารส่วนตำบลกุดยาลวนแล้วเจ็ดวันข้อ๓ ให้นายกองค์การบริหารส่วนตำบลกุดยาลวนเป็นผู้รักษาการตามข้อบัญญัตินี้และให้มีอำนาจออกระเบียบข้อบังคับ ประกาศ หรือคำสั่ง เพื่อปฏิบัติให้เป็นไปตามข้อบัญญัตินี้หมวด ๑บททั่วไป ข้อ๔ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ราชการท้องถิ่น หมายความว่าองค์การบริหารส่วนตำบลกุดยาลวนเจ้าพนักงานท้องถิ่น หมายความว่านายกองค์การบริหารส่วนตำบลกุดยาลวนเจ้าพนักงานสาธารณสุข หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕หมวด ๒การกำจัดสิ่งปฏิกูล ข้อ๕ การกำจัดสิ่งปฏิกูลในเขตองค์การบริหารส่วนตำบลกุดยาลวนเป็นอำนาจหน้าที่ ขององค์การบริหารส่วนตำบลกุดยาลวนแต่ฝ่ายเดียวเท่านั้นในกรณีที่มีเหตุอันสมควรองค์การบริหารส่วนตำบลกุดยาลวนอาจมอบให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลกุดยาลวนข้อ๖ ห้ามผู้ใด ถ่าย เท ทิ้งหรือทำให้มีสิ่งปฏิกูล ในที่หรือทางสาธารณะ เป็นต้นว่า ถนน ตรอก ซอย แม่น้ำ คลองคู สระน้ำ บ่อน้ำเว้นแต่ในที่ซึ่งองค์การบริหารส่วนตำบลกุดยาลวนจัดตั้งไว้ให้โดยเฉพาะข้อ๗ ห้ามผู้ใดนำสิ่งปฏิกูลไปทิ้งหรือเทในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ๘ ห้ามผู้ใด ถ่าย เททิ้งสิ่งปฏิกูลลงในที่รองรับมูลฝอยข้อ๙ ห้ามผู้ใด ทำการถ่าย เทขนหรือเคลื่อนย้ายสิ่งปฏิกูลในถังรับ รถขน เรือขนสถานที่เทเก็บหรือพักสิ่งปฏิกูลขององค์การบริหารส่วนตำบลกุดยาลวนเว้นแต่เป็นการกระทำของพนักงาน หรือเจ้าหน้าที่ขององค์การบริหารส่วนตำบลกุดยาลวนข้อ ๑๐ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลในอาคารหรือสถานที่นั้น ๆให้ถูกต้องตามสุขลักษณะข้อ๑๑ ที่รองรับสิ่งปฏิกูลต้องเป็นภาชนะปิดมิดชิดไม่รั่ว ไม่ซึม และไม่มีกลิ่นเหม็น รั่วออกมาข้างนอกตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ๑๒ เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคารหรือสถานที่นั้นไม่ให้มีการถ่าย เท หรือทิ้งสิ่งปฏิกูลในประการที่ขัดต่อสุขลักษณะข้อ ๑๓ ห้ามเจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลอันอาจทำให้เกิดมลภาวะที่เป็นพิษ เช่น ควันกลิ่น หรือแก๊สเป็นต้น เว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๔ ถ้าเจ้าพนักงานท้องถิ่นเห็นว่าอาคารสถานที่หรือบริเวณใดควรทำการเก็บขนสิ่งปฏิกูลไปทำการกำจัดให้ต้องด้วยสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของ หรือผู้ครอบครองอาคารสถานที่หรือบริเวณนั้น ๆ ให้ทราบล่วงหน้าไม่น้อยกว่าสิบห้าวันหรือเมื่อได้ทำการปิดประกาศไว้ในที่เปิดเผยกำหนดบริเวณที่ต้องทำการเก็บขนสิ่งปฏิกูลไม่น้อยกว่าสามแห่งเป็นเวลาไม่น้อยกว่าสิบห้าวันนับตั้งแต่วันประกาศแล้วเจ้าของหรือผู้ครอบครองอาคาร สถานที่ หรือบริเวณใด ๆจะต้องให้เจ้าหน้าที่ของเจ้าพนักงานท้องถิ่นแต่ฝ่ายเดียวเท่านั้นเก็บขนสิ่งปฏิกูลจากอาคาร สถานที่ หรือบริเวณนั้น ๆซึ่งตนเป็นเจ้าของหรือครอบครองอยู่โดยเสียค่าธรรมเนียมเก็บขนตามอัตราที่ได้กำหนดไว้ท้ายข้อบัญญัตินี้ข้อ๑๕ เจ้าของหรือผู้ครอบครองอาคารสถานที่หรือบริเวณใดซึ่งอยู่นอกบริเวณเก็บขนสิ่งปฏิกูลตามข้อ ๑๔ต้องกำจัดสิ่งปฏิกูลตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา ฝัง หรือโดยวิธีอื่นใดที่ไม่ขัดต่อสุขลักษณะหมวด ๓หลักเกณฑ์ วิธีการและเงื่อนไขในการขอและออกใบอนุญาต ข้อ๑๖ ห้ามผู้ใดดำเนินกิจการรับทำการเก็บขน หรือกำจัดสิ่งปฏิกูล โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ๑๗ ผู้ใดประสงค์จะดำเนินกิจการรับทำการเก็บขน หรือกำจัดสิ่งปฏิกูล โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ยื่นคำขอใบรับอนุญาตตามแบบ๑ ต่อเจ้าพนักงานท้องถิ่นพร้อมกับหลักฐานต่าง ๆตามที่องค์การบริหารส่วนตำบลกุดยาลวนกำหนดข้อ๑๘ คุณสมบัติของผู้รับใบขออนุญาตดำเนินกิจการรับทำการเก็บขน หรือกำจัดสิ่งปฏิกูล ตลอดจนหลักเกณฑ์ วิธีการและเงื่อนไขในการขอและการออกใบอนุญาตให้เป็นไปตามที่องค์การบริหารส่วนตำบลกุดยาลวนกำหนดไว้ดังนี้(๑)ผู้ขอรับใบอนุญาตดำเนินกิจการรับทำการเก็บ ขนสิ่งปฏิกูล(๑.๑)ต้องมีพาหนะเก็บ ขนสิ่งปฏิกูล (รถดูดส้วม) มีคุณสมบัติดังนี้(๑.๑.๑)ต้องได้รับอนุญาตจากกรมการขนส่งทางบก(๑.๑.๒)ส่วนของรถที่ใช้บรรจุสิ่งปฏิกูลต้องไม่รั่วซึม ปกปิดมิดชิด สามารถป้องกันกลิ่นและสัตว์แมลงได้มีอุปกรณ์หรือฝาปิด- เปิดถังที่สนิทอยู่ด้านบนและสามารถรับแรงดันจากการสูบสิ่งปฏิกูลได้(๑.๑.๓)ท่อหรือสายที่ใช้สูบสิ่งปฏิกูลต้องมีสภาพดีไม่รั่วซึม(๑.๑.๔)มีปั๊มสูบสิ่งปฏิกูลที่สามารถสูบของแข็งและมีการติดตั้งมาตรวัดปริมาณของสิ่งปฏิกูลด้วย ซึ่งอยู่ในสภาพที่ใช้การได้ดี(๑.๑.๕)ต้องมีตัวถังรถเก็บ ขนสิ่งปฏิกูล ต้องมีข้อความว่า รถสูบสิ่งปฏิกูล ชื่อบริษัทหรือเจ้าของกิจการ หมายเลขโทรศัพท์ และเลขทะเบียนใบอนุญาต(กรณีที่ต้องขอใบอนุญาตหลายท้องถิ่นให้พิมพ์เฉพาะเลขทะเบียนใบแรก ส่วนใบอื่น ๆให้เก็บสำเนาหลักฐานใบอนุญาตไว้ที่รถเพื่อการตรวจสอบด้วย) ที่ด้านข้างทั้ง ๒ด้านของตัวถังรถที่เห็นได้ชัดเจนและมีขนาดตัวอักษร ไม่น้อยกว่า ๑๐ เซนติเมตร(๑.๒)ต้องมีอุปกรณ์ทำความสะอาดประจำรถ เช่น ถังใส่น้ำ ไม้กวาด น้ำยาฆ่าเชื้อโรค (เช่นน้ำยาไลโซน ๒% เป็นต้น) และน้ำยาดับกลิ่น(๑.๓) ต้องมีชุดปฏิบัติงาน ประกอบด้วย เสื้อคลุม ถุงมือยางรองเท้ายางหุ้มแข้ง(๑.๔)ผู้ประกอบกิจการรถสูบสิ่งปฏิกูลจะต้องระบุแหล่งที่จะนำสิ่งปฏิกูลไปบำบัดและมีหลักฐานที่แสดงว่าได้รับอนุญาตจากเจ้าของสถานที่บำบัดนั้นเว้นแต่จะมีระบบบำบัด ของตนเอง ทั้งนี้ระบบบำบัดสิ่งปฏิกูลจะต้องมีลักษณะตามแบบที่ถูกสุขลักษณะ(๒)ผู้ขอรับใบอนุญาตดำเนินกิจการรับทำการกำจัดสิ่งปฏิกูลมีคุณสมบัติดังนี้(๒.๑)ผู้ประกอบการต้องระบุแหล่งที่จะนำสิ่งปฏิกูลที่เก็บ ขน ได้ไปที่ที่สำหรับกำจัดและต้องมีสถานที่สำหรับกำจัดสิ่งปฏิกูลเป็นของตนเองที่ตั้งของสถานที่กำจัดสิ่งปฏิกูลต้องเป็นไปตามกฎหมายว่าด้วยการผังเมืองและมีมาตรการในการป้องกันเหตุเดือดร้อนรำคาญของประชาชนและการร้องเรียนและต้องแสดงหลักฐานการยินยอมของเจ้าของสถานที่ที่นำไปกำจัดเว้นสถานที่นั้น เป็นของตนเองแสดงหลักฐานการเป็นเจ้าของหรือสถานที่ที่องค์การบริหารส่วนตำบลกุดยาลวนกำหนดให้ แล้วแต่กรณี(๒.๒) ต้องมีวิธีการกำจัดสิ่งปฏิกูลให้ถูกสุขลักษณะหรือการใช้ระบบอื่นใดที่สามารถดำเนินการได้ตามหลักวิชาการและสามารถป้องกันพิษภัยการก่อให้เกิดโรคสภาพอันน่ารังเกียจและลดผลกระทบต่อสิ่งแวดล้อมได้และมีมาตรการในการป้องกันเหตุเดือดร้อนรำคาญของประชาชน และผลกระทบต่อสุขภาพ(๒.๓)ต้องมีพนักงานคนงานที่ปฏิบัติงานที่มีความรู้ด้านสาธารณสุขตามสมควรหรือมีประสบการณ์ในการทำงานลักษณะนี้มาแล้วข้อ๑๙ เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องและความสมบูรณ์ของคำขอหากปรากฏว่าผู้ขออนุญาตปฏิบัติถูกต้องตามหลักเกณฑ์ วิธีการและเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบกส. ๒ข้อ๒๐ ผู้ได้รับอนุญาตต้องมารับใบอนุญาตพร้อมกับมาชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ๒๑ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการ ระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มการให้บริการทั้งนี้อัตราค่าบริการต้องไม่เกินอัตราที่กำหนดไว้ในบัญชีอัตราค่าบริการขั้นสูงท้ายข้อบัญญัตินี้ข้อ๒๒ เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นล่วงหน้าก่อนเลิกการให้บริการอย่างน้อยสิบห้าวันในกรณีที่มีการเปลี่ยนแปลงรายละเอียดในสัญญาที่ทำขึ้นระหว่างผู้รับใบอนุญาตกับผู้รับบริการ เช่นการเปลี่ยนอัตราค่าบริการผู้รับใบอนุญาตต้องสำเนาสัญญาที่แก้ไขแล้วนั้นให้เจ้าพนักงานท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ๒๓ ผู้รับใบอนุญาตต้องปฏิบัติ ดังนี้(๑)รักษาคุณสมบัติตามที่กำหนดไว้ในข้อ ๑๘ ตลอดเวลาที่ยังดำเนินการตามใบอนุญาต(๒)ปฏิบัติตามรายละเอียดที่ยื่นไว้ตามข้อ ๒๑(๓)ปฏิบัติการอื่นใดเกี่ยวด้วยสุขลักษณะ ความปลอดภัยและการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบ ข้อบังคับและประกาศขององค์การบริหารส่วนตำบลกุดยาลวนข้อ ๒๔ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบ ๓ ก่อนใบอนุญาตสิ้นอายุ เมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระข้อ๒๕ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลกุดยาลวนข้อ๒๖ เมื่อผู้ได้รับใบอนุญาตไม่ประสงค์จะประกอบกิจการต่อไปให้ยื่นคำขอเลิกการดำเนินกิจการต่อเจ้าพนักงานท้องถิ่นตามแบบ๔ข้อ๒๗ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบกส. ๔ข้อ๒๘ ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบกส. ๔ ภายในสิบห้าวันนับแต่วันที่ได้ทราบถึงการสูญหาย ถูกทำลายหรือชำรุดในสาระสำคัญแล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๒๙ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไข ดังนี้(๑)การออกใบแทนใบอนุญาตให้ใช้แบบ ๒ โดยประทับตราสีแดงคำว่า ใบแทน กำกับไว้ด้วยและให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่าเวลาที่เหลือของอายุใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลาย หรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปีของใบแทนใบอนุญาตข้อ๓๐ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการหมวด ๔แบบพิมพ์ ข้อ๓๑ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการรับทำการเก็บ ขน หรือกำจัดสิ่งปฏิกูล โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ ๑(๒)ใบอนุญาตประกอบกิจการรับทำการเก็บ ขน หรือกำจัดสิ่งปฏิกูล โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ ๒(๓)คำขอต่ออายุใบอนุญาตประกอบกิจการรับทำการเก็บ ขน หรือกำจัดสิ่งปฏิกูลโดยทำเป็นธุรกิจ หรือโดยรับประโยชน์ตอบแทนด้วยการคิดค่าบริการให้ใช้แบบ ๓(๔)คำขออนุญาตการต่าง ๆ ให้ใช้แบบ ๔หมวด ๕บทกำหนดโทษ ข้อ๓๒ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ๓๓ ผู้ใดฝ่าฝืนข้อบัญญัตินี้มีต้องระวางโทษตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ประกาศ ณ วันที่ ๓๐พฤษภาคม พ.ศ. ๒๕๕๙ว่าที่ร้อยตรีชัชวาล พุทธแก้วปลัดองค์การบริหารส่วนตำบลปฏิบัติหน้าที่นายกองค์การบริหารส่วนตำบลกุดยาลวน[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลกุดยาลวนเรื่อง การกำจัดสิ่งปฏิกูล พ.ศ. ๒๕๕๙๒. คำขอรับใบอนุญาตประกอบกิจการรับทำการเก็บ ขน หรือกำจัดสิ่งปฏิกูล (แบบ ๑)๓. ใบอนุญาตประกอบกิจการรับทำการเก็บ ขนหรือกำจัดสิ่งปฏิกูล (แบบ ๒)๔. คำขอต่ออายุใบอนุญาตประกอบกิจการรับทำการเก็บขน หรือกำจัดสิ่งปฏิกูล (แบบ ๓)๕. คำขออนุญาตการต่าง ๆเกี่ยวกับการประกอบกิจการรับทำการเก็บ ขน หรือกำจัดสิ่งปฏิกูล (แบบ ๔)(ดูข้อมูลจากภาพกฎหมาย)ภวรรณตรี/จัดทำ๑ พฤษภาคม ๒๕๖๐วริญา/ตรวจ๑ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๘ ง/หน้า ๑๗๐/๒๘ เมษายน ๒๕๖๐